SUSITARIMAS
DĖL DARBO SUTARTIES
NUTRAUKIMO ŠALIŲ SUSITARIMU
[___] m. [___] [___] d., Vilnius
[darbdavio pavadinimas], įstaigos kodas [___], buveinė registruota adresu [___], Lietuva, atstovaujama [atstovo pareigos, vardas ir pavardė], veikiančio (-ios) pagal [nurodyti atstovavimo pagrindą] (toliau – Darbdavys), ir
[darbuotojo vardas ir pavardė], asmens kodas [___] (toliau – Darbuotojas).
Darbdavys ir Darbuotojas toliau kartu vadinami Šalimis, o kiekvienas atskirai – Šalimi.
Atsižvelgdamos į tai, kad:
(A) Šalys [___] m. [___] [___] d. sudarė  darbo sutartį Nr. [___] (toliau – Darbo sutartis), pagal kurią Darbuotojas buvo įdarbintas pas Darbdavį;
(B) Šalys ketina nutraukti Darbo sutartį bendru Šalių susitarimu ir susitarti dėl pagrindinių Darbo sutarties nutraukimo sąlygų,
Šalys sudarė šį susitarimą (toliau – Susitarimas):
1. Šalių susitarimu Darbo sutartis nutraukiama nuo [___] m. [___] [___] d., vadovaujantis Lietuvos Respublikos darbo kodekso 54 straipsniu;
2. Šalių susitarimu dėl darbo sutarties nutraukimo Darbdavys sumoka Darbuotojui toliau nurodytos išmokos ir kompensacijos (toliau kartu – Kompensacija) :
2.1. kompensacija už [nurodyti tikslų nepanaudotų atostogų skaičių] nepanaudotas kasmetines atostogas;
2.2. [___] mėnesių vidutinio Darbuotojo darbo užmokesčio dydžio išeitinė išmoka.  Šalys susitaria ir supranta, kad išeitinė išmoka mokama Šalių susitarimu ir sudaro visą sumą, kurią Darbdavys išmoka Darbuotojui kaip išeitinę išmoką, ir Darbdavys neprivalo mokėti Darbuotojui jokių kitų pagal teisės aktus ar Šalių susitarimus numatytų išeitinių išmokų ar kompensacijų.
3. Nuo visos Kompensacijos sumos Darbdavys išskaičiuos pajamų mokestį ir socialinio draudimo įmokas bei perves juos į atitinkamus valstybės biudžetus, o likusią Kompensacijos sumą perves į Darbuotojo asmeninę sąskaitą banke ne vėliau kaip per dešimt darbo dienų nuo Darbo sutarties nutraukimo dienos.  
4. Darbuotojas patvirtina, kad jis Darbdaviui neturi jokių prašymų, pretenzijų ar reikalavimų, susijusių su jo darbo santykiais pas Darbdavį ar tokių santykių nutraukimu, įskaitant (bet neapsiribojant) reikalavimus dėl kasmetinių atostogų suteikimo, kompensacijas už asmenines priemones, naudotas darbui, ar bet kokio kitokio pobūdžio turtinius ar neturinius reikalavimus (jeigu tokių būtų). Šis susitarimas kartu yra atsisakymas nuo bet kokių pretenzijų ir reikalavimų, kylančių iš darbo santykių, ir taikos sutartis, užkertanti kelią kilti teisminiam ginčui tarp Šalių ateityje. 
5. Nuo šio Susitarimo dienos netenka galios visi Darbdavio Darbuotojui išduoti bet kokio pobūdžio įgaliojimai (jeigu tokių būtų).
6. Šio Susitarimo dieną Darbuotojas privalo grąžinti visą Darbdavio Darbuotojui suteiktą turtą (įskaitant (bet neapsiribojant) darbo priemones, medžiagas bei įrankius, korespondenciją, užrašus, optinius ar elektroninius duomenų saugojimo prietaisus, kito pobūdžio dokumentaciją ir kt.). 
7. Šis Susitarimas įsigalioja nuo jo pasirašymo dienos. 
8. Šiam Susitarimui ir jo galiojimo, įgyvendinamumo bei interpretavimo klausimų sprendimui taikomi Lietuvos Respublikos įstatymai.
9. Visi ginčai, susiję su šiuo Susitarimu, sprendžiami derybomis. Nesusitarus per protingą terminą, ginčai sprendžiami Lietuvos Respublikos teismuose įstatymų nustatyta tvarka.
10. Šis Susitarimas gali būti keičiamas tik raštišku abiejų Šalių susitarimu.
11. Šis Susitarimas sudarytas dviem vienodą teisinę galią turinčiais egzemplioriais – po vieną kiekvienai Šaliai.
Tai patvirtindamos, Šalys (jų atstovai) pasirašė šį Susitarimą anksčiau nurodytais metais ir dieną.

